**פגישה מספר 1 – אתי**

רקע כללי: אתי בת 45 נשואה +3 ילדים בני שבע, שמונה וארבע עשרה וחצי.

מאומצת מגיל – 0 – לפני שנה וחצי – פגשה את האם הביולוגית. האם הביולוגית עברה אונס – ונכנסה להריון.

ההורים המאמצים להלן ההורים: ההורים אימצו עוד אח – בוגר מאתי בשלוש שנים.

אמא – אף פעם לא הראתה אהבה, לא היתה כל תקשורת מכילה, לא היתה כל התייחסות לרגש, בעיני אמא שלי הייתי תמיד טפשה והיא תמיד זלזלה בי. התחושה שלי: "אני לא שווה". (אמונת יסוד מאוד חזקה).

אבא – חלה במניה דיפרסיה – עשה בושות בביקורים שלו בבית הספר שלה. אבא נפטר לפני 8 שנים.

ההורים התגרשו כשאתי היתה בת 10.

אחיה – חזר בתשובה – סוג של אוטיסט.

אתי עובדת שנים רבות בבנק – בעבודה מאוד מונוטונית שאינה מועילה ואינה נותנת לה תחושת סיפוק.

בעלת תואר ראשון באוניברסיטה ועכשיו מסיימת למודי תזונה ברחובות.

מטרות אימוניות:

1. למצוא מה הייעוד התעסוקתי
2. בהירות – למצוא מה מבלבל אותי ומה תוקע אותי
3. לצאת לפעולה מתוכננת שתביא הצלחה.

אתי עברה הרבה מאוד סוגי טיפולים הן זוגיים והן פרטניים, כמו כן למדה NLP.

בשנה האחרונה – היא בקשר עם גבר נשוי – שנותן לה תחושה מאוד טובה של חופש, חיות, אהבה, כיף לה להתלבש לקראת כל פגישה איתו. (אך יש לה גם הרבה מאוד רגעי אשם).

לפני כחצי שנה בעלה עלה על הרומן, הם נפרדו לתקופה ועכשיו חזרו – הוא מהווה עבורה סוג של מגדלור סוג של אור בקצה המנהרה.

אתי – כרגע ללא חברות או חברים. מרגישה בדידות.

סגנון ההתקשרות של אתי - - התקשרות חרדה אמביוולנטית, התייחסות האם לא היתה עקבית, לעיתים קירבה ולעיתים דחתה.

טיפוס האישיות – מתעלף – היא מאוד ביישנית ומרוחקת, אנליטית.

הסברתי לה בסוף המפגש – על התהליך, על הילדות הקשה, נתתי לה לתרגל מיינדפולנס, וחומר קריאה ראשוני על האקומי.

אין לי ספק, שיש צורך לחזור לילדות, לעבד אירועים שהיו שם. למרות הנטייה שלה שנבחן מה נכון לה לעשות ברמה המקצועית.